**Anexa 6**

**Decontarea cheltuielilor şi documentele justificative ale diferitelor categorii de cheltuieli**

 **Cheltuielile eligibile** pentru activităţile sportive vor fi decontate în conformitate cu legislaţia în vigoare, numai în măsura în care acestea sunt justificate, oportune şi au fost contractate în anul bugetar în care se desfăşoară contractul.

Decontarea cheltuielilor eligibile se va realiza în conformitate cu prevederile Hotărârii de Guvern nr. 1447/2007, cu modificările şi completările ulterioare.

**Documente justificative generale pentru decontare**

* Contract (se va mentiona clar obiectul contractului, denumirea proiectului, valoarea contractului, modalitatea de plata, termenul de plata, perioada de valabilitate a contractului care trebuie sa se raporteze la durata proiectului) ;
* Factura fiscala ;
* Dovada platii (chitanta sau ordinul de plata si extrasul de cont, care sa ateste plata prestatorului) ;
* Dupa caz, proces verbal de receptie a serviciilor semnat de ambele parți, procesul verbal de receptie a bunurilor semnat de ambele parți.

 Decontarea cheltuielilor se va face luând în considerare următoarele aspecte :

* cheltuiala a fost realizată pentru proiect (este dovedită legătura directă cu proiectul);
* cheltuiala a fost efectuată pe perioada de desfăşurare a proiectului, pentru activităţi şi plăţi realizate după semnarea contractului de finanţare;
* beneficiarul prezintă toate documentele justificative de plată, pentru fiecare tip de cheltuială, în copie, semnate şi ştampilate, cu menţiunea “conform cu originalul”;
* beneficiarul a dovedit realizarea activităţii pentru care a fost efectuată cheltuiala în cauză, pe baza raportului intermediar/ final de activitate si a raportului financiar;
* facturile sunt emise pe numele beneficiarului finanţării;
* facturile sunt completate cu toate datele necesare din punct de vedere al conţinutului - detalierea exactă a produselor sau serviciilor achiziţionate;
* facturile sunt completate cu toate datele necesare din punct de vedere al formei – numărul şi data emiterii, emitentul documentului, beneficiarul, semnate şi ştampilate;
* toate documentele justificative externe, emise de către un prestator din afara României către beneficiarul finanţării, se vor prezenta la decont însoţite de traducerea acestora în limba română. Traducerea trebuie să fie efectuată, semnată şi ştampilată de către un traducător autorizat.

**1. Cheltuieli de transport**

* 1. Transportul participanţilor la acţiunile sportive organizate în ţară, în altă localitate decât cea în care îşi au domiciliul aceştia, se poate efectua, după caz:

 a) cu orice fel de tren, clasa a II-a pe distanţe de până la 300 km şi clasa I pe distanţe mai mari de 300 km; utilizarea vagonului de dormit este permisă şi se pot deconta cheltuielile aferente numai în cazul călătoriilor efectuate pe distanţe mai mari de 300 km şi pe timp de noapte;

b) cu mijloace de transport auto ale entităţilor organizatoare sau participante;

c) cu mijloace de transport în comun;

d) cu mijloace de transport auto închiriate, respectiv microbuze, autocare şi altele asemenea;

e) cu avionul, clasa economică;

f) cu autoturismul proprietate personală, în condiţiile legii.

 La acţiunile de pregătire sportivă care se desfăşoară în localitatea în care îşi au domiciliul, sportivii pot beneficia de decontarea cheltuielilor de transport efectuat cu mijloacele de transport în comun de la locul de domiciliu la locul de desfăşurare a acţiunii de pregătire, pe baza legitimaţiilor de călătorie sau a abonamentului.

 Transportul participanţilor de la locul de cazare la locul de desfăşurare a acţiunii se poate face cu mijloace de transport auto proprii, închiriate, cu autoturisme proprietate personală sau cu mijloace de transport în comun, în condiţiile legii.

 2. Pentru deplasarea participanţilor la acţiunile sportive organizate în străinătate, entităţile trimiţătoare pot efectua cheltuieli privind transportul acestora, astfel:

 a) cu avionul, la clasa economică;

 b) cu trenul, inclusiv cu vagonul de dormit;

 c) cu mijloace de transport auto închiriate sau proprii ale entităţilor trimiţătoare;

 d) cu autoturismul proprietate personală, în condiţiile legii;

3. La acţiunile sportive organizate în ţară şi în străinătate se pot deconta drept cheltuieli de transport şi taxele percepute suplimentar pentru bagajele constând din materiale şi echipament sportiv, aparatură medicală şi altele asemenea.

4. La acţiunile sportive interne şi internaţionale se mai pot efectua cheltuieli privind:

 a) transportul materialelor şi echipamentelor sportive, al medicamentelor şi aparaturii medicale necesare sportivilor şi personalului tehnic pentru efectuarea pregătirii şi/sau participării la competiţia sportivă;

 b) transportul pe destinaţia dus-întors dintre aeroport sau gară şi locul de cazare.

*- Serviciile de transport realizate de către o firmă autorizată.*

Se vor prezenta: contract, factura fiscala, dovada plății pentru situațiile: prin virament - O.P. sau extras de cont; prin numerar: chitanță), în cazul transportului de persoane sau transportului de echipamente, materiale : foaie de parcurs, factura fiscala care să includa denumirea echipamentelor/materialelor.

- *Serviciile de transport cu mijloace de transport în comun (bilete tren, avion, autocar etc)*

Se vor prezenta: *În cazul biletelor de tren/autocar :* untabel care va cuprinde lista persoanelor care au beneficiat de aceste servicii și semnătura precum şi biletele utilizate. De asemenea, Beneficiarul va prezenta o Declaratie pe propria răspundere privind realitatea listei persoanelor pentru care se solicită decontarea biletelor de calatorie;
În cazul biletelor de avion cls economică: contract de prestări servicii cu furnizorul, dacă biletele de avion sunt achiziționate printr-un terț, copie bilete, copie act identitate, factură, dovada plății (pentru virament: O.P. și extras de cont; pentru numerar: chitanță )

- În cazul transportului participaților/invitaților : declarația pe propria raspundere a Beneficiarului referitoare la numărul persoanelor, mijloc de transport, rută, km parcurşi şi consum specific[[1]](#footnote-1), și bonul fiscal ce va conţine codul de identificare fiscală al Beneficiarului, Foaia de parcurs semnată atât de Beneficiar cât şi la destinaţia deplasării. Cheltuielile cu combustibilul în interiorul localității unde se află sediul social al solicitantului nu se decontează.

În cazul mijloacelor de transport închiriate se vor prezenta contractul de închiriere, lista persoanelor care au beneficiat de aceste servicii și semnătura, declarația pe propria raspundere a Beneficiarului referitoare la numărul persoanelor, mijloc de transport, rută, km parcurşi şi consum specific, și bonul fiscal ce va conţine codul de identificare fiscală al Beneficiarului, Foaia de parcurs semnată atât de Beneficiar cât şi la destinaţia deplasării, ordin de deplasare (dupa caz).

-Cheltuieli conexe transportului: taxe pentru trecerea podurilor, taxe privind circulaţia pe drumurile publice etc prevăzute de dispoziţiile legale în vigoare.

**2. Cheltuieli de cazare (maxim 50% din bugetul aprobat al proiectului):**

 1. Cazarea participanţilor la activităţile sportive organizate în ţară se poate face, după caz:

 a) în unităţile de cazare pentru sportivi;

 b) în cămine şcolare sau studenţeşti;

 c) în locuinţe închiriate în condiţiile legii;

 d) în structuri de primire turistică cu funcţiune de cazare, până la categoria de 3 stele

 inclusiv sau echivalent

2. La acţiunile sportive organizate în străinătate cazarea participanţilor se face, după caz:

 a) în hotelurile în care au loc acţiunile sportive, la tarifele practicate de acestea, pe baza comunicării primite din partea organizatorilor;

 b) în alte hoteluri sau spaţii de cazare, cu încadrarea în plafoanele de cazare stabilite prin dispoziţiile legale în vigoare privind deplasarea personalului român în străinătate.

3. În cheltuielile de cazare se includ, pe lângă tarif sau chirie, eventualele taxe obligatorii pe plan local, precum şi costul micului dejun, atunci când acesta este inclus în tarif.

Pentru decontarea cheltuielilor de cazare se vor prezenta: contract, factură fiscală (**factura va fi diferențiată strict pentru cazare**), precum și lista persoanelor care au beneficiat de aceste servicii și semnătura. Contractul și factura trebuie să cuprindă informatii privind: nr. persoane x preț x nr. zile. Dovada plății (pentru virament: O.P. și extras de cont; pentru numerar: chitanță).

**3. Cheltuieli de masă (maxim 30% din bugetul aprobat al proiectului)**

1. Cheltuielile zilnice de masă pentru acţiunile sportive organizate în ţară se diferenţiază pe categorii de acţiuni, după cum urmează:

 Acţiunea Limite maxime/persoană (lei/zi)

a) Competiţii sportive interne:

 - de nivel comunal, orășenesc sau municipal până la 45

 - de nivel judeţean până la 50

 - de nivel zonal sau interjudeţean până la 60

 - de nivel naţional până la 70

b) Acţiuni de pregătire sportivă desfăşurate în ţară organizate şi/sau finanţate de cluburile sportive, asociații județene - până la 85 lei;

c) Competiţii sportive şi alte acţiuni sportive internaţionale desfăşurate în județul Argeș, organizate şi/sau finanţate de cluburile sportive, asociații județene - până la 90 lei;

2. La încheierea competiţiilor sportive şi a altor acţiuni sportive internaţionale desfăşurate în ţară se poate organiza şi finanţa o masă oficială cu sportivii, antrenorii, arbitrii şi oficialii participanţi, precum şi cu alte persoane care au contribuit la organizarea acţiunii, în limita sumei de 110 lei de persoană. În această situaţie, suma prevăzută pentru masa de seară sau de prânz, după caz, nu se mai foloseşte. În cadrul meselor oficiale se pot deconta şi băuturi alcoolice.

3. La competiţiile sportive organizate în ţară organizatorii pot asigura sportivilor băuturi răcoritoare în sumă de până la 10 lei/persoană/joc sau reuniune.

4. La acţiunile de pregătire sportivă şi la competiţiile sportive sunt interzise includerea şi decontarea în cadrul cheltuielilor de masă a băuturilor alcoolice.

5. La acţiunile sportive organizate în străinătate se pot efectua cheltuieli zilnice de masă pentru participanţi până la nivelul diurnei în valută prevăzute de dispoziţiile legale în materie pentru fiecare ţară în care are loc deplasarea. Perioada pentru care se acordă diurna în valută se determină în condiţiile legii (Hotărârea nr.582/15.07.2015 pentru modificarea şi completarea Hotărârii Guvernului nr.518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar).

6. Perioada pentru care se acordă diurna în valută se determină în condiţiile legii.

7. În situaţia în care cheltuielile de masă la acţiunile sportive desfăşurate în străinătate se asigură de către partenerii externi, participanţii la aceste acţiuni pot beneficia de până la 50% din diurna stabilită pentru ţara în care are loc deplasarea.

8. Prevederile alin. (7) se aplică şi în situaţia în care cheltuielile de întreţinere şi cazare a participanţilor în străinătate se asigură din sumele plătite organizatorilor de către entităţile participante, la nivelul comunicat de aceştia.

9. În cazul deplasării în străinătate cu trenul sau cu mijloace de transport auto delegaţiile sportive române beneficiază de masă la nivelul limitelor prevăzute la alin. (1), numai pe durata călătoriei pe teritoriul României.

10. Cheltuielile zilnice de masă prevăzute în prezentul articol reprezintă limite maxime.

**P**entru decontarea cheltuielilor de masă ale participanților și/sau invitaților se vor prezenta: contract, factura fiscală (**factura va fi diferențiată strict pentru masă**), precum si lista persoanelor care au beneficiat de aceste servicii şi semnătura. Contractul si factura trebuie să cuprindă informatii privind: nr. pers x preț x nr. mese. Dovada plății (pentru virament: O.P. și extras de cont; pentru numerar: chitanță).

**! Nu se decontează sumele atribuite băuturilor alcoolice, tutun, room service și minibar !**

\*Cheltuielile pentru acordarea diurnei **se realizeză conform prevederilor legale in vigoare (Hotararea nr.582/2015 pentru modificarea și completarea HG.nr.518/1995 privind unele drepturi si obligatii ale personalului român trimis in strainatate pentru indeplinirea unor misiuni cu caracter temporar). Se vor prezenta:**tabel care va cuprinde lista persoanelor care au beneficiat de aceste servicii şi semnătura, ordin de deplasare completat și care poartă ștampila locului unde s-a efectuat deplasarea.

**4. Cheltuieli privind alimentaţia de efort**

1. Pentru asigurarea unei alimentaţii corespunzătoare efortului depus în pregătire, sportivii pot beneficia de alimentaţie de efort - în alimente, acordată după cum urmează:

a) de către structurile sportive, pentru sportivii din loturile olimpice şi naţionale, la toate categoriile de vârstă - până la 900 lei lunar/persoană;

b) de către structurile sportive, pentru ceilalţi sportivi legitimaţi din secţiile cluburilor, la toate categoriile de vârstă - până la 600 lei lunar/persoană.

2. Criteriile de acordare se stabilesc de către structurile sportive, în raport cu performanţele realizate de sportiv şi cu obiectivele asumate de acesta.

3. Alimentaţia de efort se acordă, pentru aceeaşi perioadă, de către o singură structură sportivă.

 4. Pe perioada acţiunilor de pregătire sportivă la care se alocă cheltuieli de masă pentru minimum două mese pe zi, structurile sportive nu pot acorda alimentaţie de efort.

 5. Cluburile sportive care au echipe sau grupe de copii şi juniori pot acorda acestora în ziua antrenamentului, pentru compensarea efortului depus, alimente constând în produse lactate, fructe, miere sau alte produse cu efect nutritiv similar, în limita sumei de până la 15 lei/sportiv.

 Pentru alimentaţia de efort se vor prezenta: contract, factura fiscală, chitanţa sau ordinul de plată, cu precizarea numărului de persoane şi a numărul de zile, respectiv a numărului de persoane şi a numărului meselor servite x valoare/zi, precum şi diagrama de cazare cu semnătura şi ştampila structurii de primire turistică/ lista persoanelor care au beneficiat de aceste servicii, semnătura.

**5. Cheltuieli privind plata arbitrilor, medicilor şi a altor persoane**

Organizaţiile sportive care organizează competiţii sportive interne şi internaţionale pot finanţa, pentru arbitrii şi oficialii delegaţi la acestea, cheltuieli privind indemnizaţia sportivă de arbitraj în limitele următoare:

La discipline individuale:

 -lei-

|  |  |
| --- | --- |
| Competiţii sportive internaţionale organizate de: | Competiţii sportive interne: |
| federații sportive naționale | alte organizații sportive | de nivel comunal, orășenesc sau municipal | de nivel județean | de nivel zonal sau interjudețean | de nivel național |
| 400 | 200 | 30 | 60 | 100 | 140 |

 La jocuri sportive: -lei-

|  |  |
| --- | --- |
| Competiţii sportive internaţionale organizate de: | Competiţii sportive interne: |
| federații sportive naționale | organizații sportive | de nivel comunal, orășenesc sau municipal | de nivel județean | de nivel zonal sau interjudețean | de nivel național |
|  400 |  200 | 30 | 60 | 100 | 210 |

Indemnizaţia sportivă de arbitraj se poate acorda pe meci sau reuniune, după caz, nivelul acesteia fiind:

 a) pentru arbitrul principal, 100% din sumele prevăzute la alin. (1);

 b) pentru arbitrul secund, 75% din indemnizaţia sportivă a arbitrului principal.

Pentru activitatea de secretariat desfăşurată înainte, în timpul sau după derularea competiţiei, la ramurile de sport la care se justifică, pot fi plătite 2-4 indemnizaţii sportive la nivelul unui arbitru secund, în funcţie de nivelul competiţiei.

Medicii pot primi 100% din indemnizaţia sportivă de arbitraj prevăzută pentru arbitrii principali, iar asistenţii medicali 75% din indemnizaţia sportivă a medicilor.

În cazul în care arbitrii participanţi la o competiţie sportivă nu se pot deplasa la locul de servire a mesei din cauza programului de desfăşurare a acesteia, ei pot beneficia de acordarea alocaţiei de masă în numerar, cu încadrarea în limitele prevăzute de prezentele norme, impozitată în conformitate cu prevederile legale.

Cheltuielile de transport, masă şi cazare pentru arbitrii şi oficialii delegaţi la competiţiile sportive pot fi finanţate de către entităţile sportive organizatoare în limitele prevăzute de prezentele norme.

 Se vor prezenta: factura fiscală, chitanţa sau ordinul de plată, delegaţie din partea federaţiei de specialitate, contract de prestări servicii (pontaj etc).

**6. Cheltuieli pentru achiziţionarea de materiale şi echipament sportiv**

Pentru realizarea acţiunilor sportive se pot efectua cheltuieli pentru achiziţionarea de instalaţii şi materiale sportive, echipament sportiv de pregătire şi competiţie (maxim două rânduri de echipament) şi un rând de echipament de prezentare, după caz, în limita fondurilor prevăzute în buget. Se vor prezenta: factura fiscală, notă de recepţie, bon de consum, chitanţa sau ordinul de plată.

**7. Cheltuieli medicale şi pentru controlul doping**

 Structuri sportive din județul Argeș pot să procure, în baza prescripţiei medicale:

 a) vitamine şi susţinătoare de efort, în sumă de până la 20 lei/zi pentru fiecare sportiv;

 b) medicamente, materiale sanitare, unguente şi produse pentru masaj utilizate în procesul de refacere şi recuperare, în sumă de până la 10 lei/zi pentru fiecare sportiv, în cadrul prevederilor bugetare aprobate în acest scop.

 Structurile sportive din județul Argeș pot efectua cheltuieli pentru asistenţă şi investigaţii medicale, respectiv rezonanţă magnetică, tomografie computerizată, coronarografie, scintigrame cu raze, izotopi şi altele asemenea, privind starea de sănătate a sportivilor de performanţă, precum şi pentru realizarea intervenţiilor chirurgicale şi a tratamentelor postoperatorii pentru sportivii legitimaţi.

Pentru realizarea controalelor doping, organizaţiile sportive pot efectua cheltuieli în lei, pentru testele efectuate în ţară, sau în valută, pentru cele impuse de reglementările internaţionale a fi efectuate în străinătate.

Se vor prezenta: factura fiscală, chitanţa sau ordinul de plată, pontaj semnat de club, **prescripţie de la medicul specialist.**

**8. Alte categorii de cheltuieli**

1. Pentru organizarea, respectiv desfăşurarea acţiunilor sportive reglementate de prezentele norme, organizaţiile sportive pot efectua, după caz, cu încadrarea în prevederile bugetare aprobate, cheltuieli şi pentru:

* 1. servicii de închiriere de baze sportive, săli de conferinţă, spaţii, aparatură birotică şi alte bunuri necesare organizării acţiunilor. Se vor prezenta pentru decontare: contractul de închiriere (va fi precizată durata de închiriere, care trebuie să se raporteze la durata evenimentului cultural), factură fiscală, chitanţă sau ordinul de plată. Se va întocmi un proces verbal de predare-primire.
	2. servicii de traducere, tehnoredactare, foto-video, design etc. Se vor prezenta: contract, factură, dovada plății (pentru virament: O.P. și extras de cont; pentru numerar: chitanță), proces verbal de predare-primire (dupa caz).
	3. asigurarea serviciilor medicale, a ordinii publice şi a respectării normelor de pază şi protecţie contra incendiilor, la locul de desfăşurare a acţiunilor sportive (se vor prezenta contract de prestări servicii, factură fiscală, ordin de plată sau chitanţă, proces verbal de recepţie) ;
	4. cheltuieli privind materialele consumabile şi echipamente:rechizite de birou, materiale protocol, materiale didactice, materiale de promovare, alte materiale necesare (nominalizate prin contract, justificate de specificul proiectului). Documentele justificative care stau la baza înregistrărilor în contabilitate angajează răspunderea persoanelor care le-au întocmit, vizat şi aprobat, precum şi a celor care le-au înregistrat în contabilitate. Se vor prezenta: contract, factură fiscală, dovada plății (pentru virament: O.P. și extras de cont; pentru numerar: chitanță), ce va conţine detalii privind materialele şi echipamentele achiziţionate.

e. **cheltuieli pentru Tipărituri -** (cărţi, reviste, broşuri, pliante, fluturaşi, manuale, afişe etc.).

 Se vor prezenta: contract, factură fiscală, dovada plății (pentru virament: O.P. și extras de

 cont; pentru numerar: chitanță) şi un exemplar din fiecare material realizat.

De asemenea, se întocmeşte o declaraţie pe proprie răspundere în care se specifică faptul că materialele au fost distribuite gratuit pentru realizarea evenimentului

f. **cheltuieli pentru Publicitate și promovare** (mesh, banner, roll-up, difuzări radio/tv/online,

 materiale personalizate, cupe, medalii, diplome etc). Se vor prezenta: contract, factură,

 dovada plății (pentru virament: O.P. și extras de cont; pentru numerar: chitanță).

* 1. taxe de înscriere şi/sau de participare la acţiunile sportive, taxe de organizare a acţiunilor, în condiţiile stabilite de organizatori (factura fiscală, ordin de plată sau chitanţă);
	2. obţinerea vizelor de intrare în ţările în care au loc acţiunile;
	3. cheltuieli medicale pentru vaccinuri şi medicamente specifice unor ţări sau localităţi, cheltuieli pentru asigurarea medicală a persoanelor;
	4. gustări, băuturi răcoritoare, cafea şi altele asemenea, în limita sumei de 17 lei/zi/persoană, în cazul acţiunilor sportive, altele decât cele de pregătire.
	5. **cheltuieli cu indemnizațiile** - **(maxim 40% din bugetul aprobat al proiectului) -** Sportivii de performanţă, legitimaţi în cadrul unui club sportiv, antrenorii acestora şi alţi membri ai colectivului tehnic, aprobaţi de conducerea clubului sportiv, pot primi pe perioada acţiunii de pregătire sportivă organizată de clubul respectiv şi pe perioada competiţiei sportive la care participă în numele clubului o indemnizaţie, comform normelor stabilite de Hotărârea nr. 569/2018). Sportivii de performanţă şi sportivii de înaltă performanţă, antrenorii acestora, precum şi alţi membri ai de structurile sportive, conform normelor proprii, pot încheia cu structura sportivă un contract de activitate sportivă, în condiţiile legii.
	6. **premii pentru sportivi (maxim 10% din bugetul aprobat al proiectului) -** în conformitate cu Hotărârea Guvernului nr. 1447/2007 pentru aprobarea Normelor financiare în activitatea sportivă, cu modificările şi completările ulterioare. Pentru acordarea de premii se vor prezenta: regulamentul de desfășurare al concursului și modul de acordare a premiilor și cuantumul premiului pe care îl va primi fiecare participant; [stat de plata](#_STAT_DE_PLATA), care sa cuprindă: numele și prenumele persoanelor premiate, suma acordată, impozitul reținut conform reglementărilor în vigoare (Codul fiscal), suma netă primită, semnătura persoanei beneficiare, documente aprobate de persoanele care răspund de implementarea proiectului. Dacă beneficiarul premiului va fi minor sub 14 ani, premiul va fi ridicat de către reprezentantul legal.
	7. **alte cheltuieli:** contract, factură fiscală, dovada plății (pentru virament: O.P. și extras de cont; pentru numerar: chitanță), cu indicarea categoriei de cheltuială inclusă în bugetul proiectului.

La acţiunile sportive naționale/internaţionale, delegaţiilor sportive li se pot oferi materiale de promovare a activităţii sportive, cum ar fi: tricouri, cravate, eşarfe, diplome, medalii, cupe, plachete, fanioane, insigne, brelocuri, afişe şi pliante şi altele asemenea.

Cluburile sportive pot efectua încasări din transferul sportivilor proprii la alte cluburi sportive, în conformitate cu grilele sau normele de transfer ale federaţiilor sportive naţionale de specialitate.

Cluburile sportive pot efectua plăţi pentru transferul de la alte cluburi al sportivilor, din veniturile proprii ale acestora, cu respectarea grilelor sau normelor de transfer.

**9. Cheltuielile pentru realizarea competiţiilor sportive** interne se efectuează astfel:

a) cheltuielile de organizare a competiţiei, de către organizatorul competiţiei, potrivit ghidului acesteia (de ex. achiziționare panouri și materiale publicitare, logistică, închiriere baze sportive etc.);

b) cheltuielile de participare, cum ar fi cheltuielile de: cazare, masă, transport, taxă de participare şi altele asemenea, de către cluburile sportive sau asociaţiile sportive fără personalitate juridică, după caz, pentru sportivii proprii înscrişi la competiţia respectivă, precum şi pentru ceilalţi membri ai delegaţiei sportive.

Organizaţiile sportive pot aloca fonduri peste limitele prevăzute în prezentele norme pe seama sumelor obţinute din venituri proprii, donaţii sau sponsorizări, în condiţiile legii.

Pentru realizarea acţiunilor şi activităţilor sportive prevăzute de prezentele norme se pot efectua plăţi în avans, în condiţiile existenţei unor contracte ferme, în cuantum de până la 30% din valoarea contractului, în condiţiile legii.

Sumele prevăzute în prezentele norme includ şi taxa pe valoarea adăugată.

**CATEGORII DE CHELTUIELI NEELIGIBILE:**

* Cheltuieli de personal (pentru angajatii cu caracter permanent ai beneficiarului);
* Cheltuieli cu întreţinerea şi reparaţia mijloacelor fixe;
* Achiziţii de terenuri, clădiri, vehicule;
* Achiziții echipamente: Potrivit Legii 350/ 2005 - art. 3 alineat (5), nu se acordă finanţări

 nerambursabile pentru activităţi ce presupun dezvoltarea infrastructurii solicitantului, cu excepţia

 cazului în care aceasta reprezintă o componentă indispensabilă proiectului ;

* Băuturi alcoolice si tutun, room service si minibar ;
* Reparaţii, întreţinerea echipamentelor închiriate;
* Elemente deja finanţate prin alte proiecte/ finantari ;
* Costuri administrative (chirie sediu şi utilităţi);
* Cheltuieli cu combustibilul în interiorul localității unde se află sediul social al solicitantului;
* Dobânzi datorate, comisioane bancare, pierderi de schimb valutar, credite la terţe părţi.
1. Cheltuielile privind combustibilul se vor deconta: 7,5 litri carburant la 100 km parcurşi pe distanţa cea mai scurtă, (conform prevederilor Ordonanţei Guvernului nr. 1860/2006), stabilite conform [www.distanta.ro](http://www.distanta.ro)., pentru mijoacele de transport aflate în proprietatea Beneficiarului, utilizate pentru realizarea Proiectului conform Cererii de finantare şi bugetului Proiectului [↑](#footnote-ref-1)